text: डब्ल्यूआईटीएफ इंडिया ने कहा कि ऐश्वर्या को यह पुरस्कार अपने काम में बेहतरीन मुकाम हासिल करने और मनोरंजन उद्योग में महिलाओं की भूमिका को बड़ा बनाने में योगदान देने के लिए प्रदान किया जाएगा। ऐश्वर्या के अलावा निर्देशन में उत्कृष्ट काम के लिए जोया अख्तर को वाइलर अवार्ड से और फिल्म 'धड़क' की लीड एक्ट्रेस जाह्नवी कपूर को डब्ल्यूआईएफटी एमरैल्ड अवार्ड से नवाजा जाएगा। अवार्ड के नाम के बारे में बताते हुए अवार्ड्स की अध्यक्षा पेट्रिना डी रोजारियो ने कहा मेरिल स्ट्रीप स्वयं सभी के लिए एक प्रेरणादायक स्रोत रही हैं क्योंकि उन्होंने न सिर्फ उनके काम के माध्यम से बल्कि उनके द्वारा की गई समाज सेवा के माध्यम से सभी को अभिभूत किया है। इस मौके पर कार्यक्रम के आयोजकों ने यह भी कहा कि उनका उद्देश्य लैंगिक असमानता को दूर कर पुरुष प्रधान क्षेत्र में महिलाओं को बराबरी का अवसर दिलाना है।